paragraph_text: 300px|mini|desno|Rijeka Tihaljina u Peć Mlinima Peć Mlini je zaselak u Drinovcima (općina Grude, BiH) smješten uz izvor rijeke ponornice Tihaljine. Rijeka izvire iz pećine podno 150 m visokih crvenkastih vapnenačkih stijena (Cvitanjskih stina) i teče niz manje slapove i brzace. Peć Mlini su prekrasno izletničko odredište. Od izvora Tihaljine nizvodno nekada je radilo 7 vodenica, mlinica pa je po tome naselje dobilo i ime. Tu se nalazi još izvora: Bartulovo vrilo, Jurića vrilo, Rašića vrilo, Modro oko, Nenač, a također i nekoliko manjih potoka: Jakšenica, Nezdravica i Dunaj.